open-index/open-wikipedia-markdown huggingface dataset:
அமாத்தியர்

**அமாத்தியர்** (*Amatya*) (சமசுகிருதம்:अमात्य), சமஸ்கிருத மொழியில் *அமாத்தியா* என்பதற்கு அமைச்சர் அல்லது ஆலோசகர் எனப்பொருளாகும். பண்டைய இந்தியாவின் மகாஜனபாதங்களின் ஆட்சியாளர்களுக்கு அரசியல் ஆலோசகராகவும், அமைச்சர்களாகவும் பணியாற்றிய பிராமணர்களை அமாத்தியர் என அழைப்பர்.நேபாள மக்களில் சில வகுப்பினர் தங்கள் பெயருக்குப் பின்னால் *அமாத்தியா* என இட்டுக் கொள்வது வழக்கம்.

## மேற்கோள்கள்

பகுப்பு:நேபாள மக்கள்
நாவி (சாதி)

**நாவி அல்லது சைன்** (*Nai Or Sain*) வட இந்தியா, மத்திய இந்தியா மற்றும் மேற்கிந்தியப் பகுதிகளில் முடிதிருத்தும் தொழில் செய்பவர்களைக் குறிப்பிடும் பொதுவான பெயர் ஆகும். இப்பெயர் சமஸ்கிருதச் சொல்லான नापित (நாபிதா) (*nāpita*) இருந்து பெறப்பட்டதாகும். நாவி என்பதற்கு பதிலாக, தற்போது வட இந்தியாவில் முடிதிருத்துபவர்களை சைன் எனும் சாதிப் பெயரில் அழைக்கப்படுகின்றனர். மாநில அரசுகள், இம்மக்களை இதர பிற்படுத்தப்பட்ட வகுப்பினர் பட்டியலில்  வைத்துள்ளனர்.

வட இந்தியாவில் இவர்களது மக்கள் தொகை 1,44,06,000 ஆக உள்ளது. இச்சாதியினரில் 99.93% இந்தி மொழி பேசும் இந்துக்கள் ஆவர்.

## தோற்றம்
### புராண காலப் பார்வையில்
புராணங்களின்படி, நாவிகள் இச்வாகு வம்ச மன்னரான நாபி என்பவரது வழித்தோன்றல்கள் என அறியப்படுகிறது.

### பிற பார்வை
தமிழ்நாட்டில் முடிதிருத்துபவர்களின் சாதிப் பெயர் நாவிதர் ஆகும். இவர்களில் மருத்துவத் தொழில் செய்பவர்களை அம்பஷ்டன் என்று அழைப்பர். இவர்களது குடும்ப மூத்த பெண்கள், கர்ப்பிணி பெண்களுக்கு பிரசவம் பார்த்தனர். தற்போது இவர்கள் முடிதிருத்துவதைத் தவிர மருத்துவம் மற்றும் பிரசவம் பார்ப்பதில்லை.

## தொழில்
இவர்களது பரம்பரைத் தொழிலான முடிதிருத்துவதைத் தவிர திருமணத் தரகர் வேலையும் செய்தனர். இச்சாதியினரில் படித்தவர்கள் சேவை மற்றும் வணிகத்திலும் ஈடுபடுகின்றனர்.

## புகழ் பெற்றவர்கள்
* பகத் சைன்
* சாகிப் சிங்
* பிகாரி தாக்கூர், போச்புரி கவிஞர்
*கர்ப்பூரி தாக்கூர், பீகார் மாநில முன்னாள் முதலமைச்சர்

## மேற்கோள்கள்

பகுப்பு:சாதிகள்
சே. டி. வேன்சு

**சேம்சு தாவிது வேன்சு** (*James David Vance*, பிறப்பு: 2 ஆகத்து 1984), ஐக்கிய அமெரிக்காவின் துணைக் குடியரசுத் தலைவர் ஆவார். இவர் எழுத்தாளர், தொழில் முனைவோர், அரசியல்வாதி, வழக்குரைஞர் எனப் பன்முகத்தன்மை கொண்டவர். துணைக் குடியரசுத் தலைவர் ஆவதற்கு முன் அமெரிக்க ஈரூடகப் படைப்பிரிவில் பணியாற்றி பின் ஒகையோ சார்பில் 2023-இல் தேர்ந்தெடுக்கப்பட்டு அமெரிக்க மூப்பவையில் பணியாற்றினார். குடியரசுக் கட்சியை சேர்ந்த இவர் 2024 தேர்தலில் தொனால்டு திரம்பினால் துணை அரசுத்தலைவர் வேட்பாளராக 2024 யூலை 15 அன்று அறிவிக்கப்பட்டார். ஈரூடகப்படைப்பிரில் பணிபுரிந்த ஒருவர் கட்சி சார்பில் துணை அரசுத்தலைவராக அறிவிக்கப்பட்டது இதுவே முதல் முறையாகும்.

ஒகையோவிலுள்ள மிடில்டவுன் உயர்நிலைப்பள்ளியில் படித்து முடித்தவுடன் வேன்சு 2003 முதல் 2007 வரையான காலகட்டத்தில் போர் செய்தியாளராக பணிபுரிந்தார். அக்காலகட்டத்தில் ஆறு மாதம் ஈராக்கிலும் பணியாற்றினார். அதன் பின் ஒகையோ மாநில பல்கலைக்கழகத்தில் இளங்கலை பட்டத்தை 2009-இல் பெற்றார். பின்பு 2013-இல் யேல் பல்கலைக்கழகத்தில் சட்டம் படித்து பட்டம் பெற்றார். தனது நினைவுகளைத் தொகுத்து *Hillbilly Elegy: A Memoir of a Family and Culture in Crisis* என்ற நூலை எழுதினார். இது நியுயார்க் டைம்சு நாளிதழின் அதிகம் விற்பனையாகும் நூல் என்று 2016-ஆம் ஆண்டு அறிவிக்கப்பட்டது. 2016-ஆம் ஆண்டு நடந்த அமெரிக்க அதிபர் தேர்தலில் இந்நூல் குறிப்பிடத்தக்க கவனத்தை ஈர்த்தது. இந்நூலை அடிப்படையாகக் கொண்டு 2020-ஆம் ஆண்டு **''H**illbilly Elegy'' என்ற பெயரிலேயே திரைப்படமும் வெளியானது. 2021-ஆம் ஆண்டு அரசியலில் பங்கெடுத்து குடியரசுக் கட்சியின் சார்பாகப் போட்டியிட்டு சனநாயக கட்சியின் டிம் ரெயானை தோற்கடித்து ஒகையோ மாநிலத்துக்கான செனட்டராக அமெரிக்க செனட்டுக்கு 2022-ஆம் ஆண்டு தேர்ந்தெடுக்கப்பட்டார். 2016-ஆம் ஆண்டு தேர்தலின் போது தொனால்டு திரம்பைக் கடுமையாக எதிர்த்த வேன்சு பின்பு தீவிர ஆதரவாளராக மாறினார்.

சமூகப் பிரச்சினைகளைப் பொருத்தவரை, வேன்சு ஒரு பழமைவாதியாக அறியப்படுகிறார். இவர் கருக்கலைப்பிற்கும் ஓரின பால் சேர்க்கைக்கும் எதிரான நிலைப்பாடு உடையவர். துப்பாக்கி வைத்துக்கொள்ள கட்டுப்பாடு விதிப்பதை எதிர்ப்பவர். மாறிய பாலின சிறார்களுக்கு சுகாதார பராமரிப்பை ஆர்கன்சாசு மாநிலம் தடை செய்ததை ஆதரித்தார். வரி, பங்கு சந்தையில் தலையிடுதல், மணிக்கு குறைந்த அளவு ஊதியம், காப்புரிமை, தொழிற்சங்கம் அமைத்தல் போன்றவற்றில் பொதுப்போக்கு குடியரசு கட்சியினரிடம் இருந்து மாறுபடுகிறார்.  உக்ரைனுக்கான அமெரிக்க இராணுவ உதவியை எதிர்க்கிறார்.

## மேற்கோள்கள்

## வெளி இணைப்புகள்
*J. D. Vance official U.S. Senate website
*Campaign website

*

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:அமெரிக்கத் தொழிலதிபர்கள்
பகுப்பு:அமெரிக்க வழக்கறிஞர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்கத் தேசியவாதிகள்
பகுப்பு:அமெரிக்க அரசியல்வாதிகள்
பகுப்பு:ஐக்கிய அமெரிக்க செனட்டர்கள்
பூபிசு போட்டே

***பூபிசு போட்டே*** என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும்.

## பரவலும் வாழிடமும்
*பூ. போட்டே* சிற்றினம் மடகாசுகரின் கிழக்கு மழைக்காடுகளில் 800-1,000 மீட்டர் உயரத்தில் வாழ்கின்றது. இது வனத்தில் காணப்படும் நீரோடைகளில் வாழ்கின்றது. இந்நீரோடைகளில் இது இனப்பெருக்கம் செய்வதாகக் கருதப்படுகிறது. மழைக்காடுகளின் விளிம்புகளில் காணப்படும் இந்தச் சிற்றினம் காடுகளுக்கு வெளியே ஒருபோதும் காணப்பட்டதில்லை.

## பாதுகாப்பு
இடது|thumb|அண்டாசிபே-மன்டாடியா தேசியப் பூங்காவில்
*பூ. போட்டே* மடகாசுகரில் அதிகமாகக் காணப்படுகிறது. தற்போது பன்னாட்டு இயற்கைப் பாதுகாப்புச் சங்கம் தீவாய்ப்புக் கவலை குறைந்த இனமாக வகைப்படுத்தப்படுத்தியுள்ளது. இருப்பினும், விவசாயம், மரம் வெட்டுதல், கரியிடல், ஆக்கிரமிப்பு இனங்கள் மூலம் தொடர்ந்து வாழ்விட அழிவு காரணமாக இதன் எண்ணிக்கை குறைந்து வருவதாகச் சந்தேகிக்கப்படுகிறது. இதன் பேரினத்தில் உள்ள பிற  சிற்றினங்கள் சைட்ரைடையோமைகோசிசு தாக்குதலுக்கு உள்ளாகியுள்ளன. இருப்பினும் இது தற்போது மடகாசுகரில் உள்ள நீர்நில வாழ் உயிரினங்களைப் பாதிக்கவில்லை. 
## மேற்கோள்கள்

பகுப்பு:மடகாசுக்கர் உயிரினங்கள்
பகுப்பு:அகணிய உயிரிகள்
அகமதாபாது கிழக்கு மக்களவைத் தொகுதி

**அகமதாபாது கிழக்கு மக்களவைத் தொகுதி** ()  என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளுள் ஒன்றாகும். இந்த மக்களவைத் தொகுதியானது 2008ஆம் ஆண்டு உருவாக்கப்பட்டது. முதன் முறையாக 2009ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலில் பாரதிய ஜனதா கட்சியினைச் சார்ந்த கரின் பதக் வெற்றிபெற்றார். இதன் பின்னர் 2014ஆம் ஆண்டு நடைபெற்ற தேர்தலில் பாஜகவினைச் சார்ந்த பாரேசு ராவலும் 2019ஆம் ஆண்டு நடைபெற்ற தேர்தலில் கசுமுக் பட்டேலும் வெற்றி பெற்றனர்.

## சட்டமன்றப் பிரிவுகள்
2014ஆம் ஆண்டு நிலவரப்படி, அகமதாபாது கிழக்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

இந்த மக்களவைத் தொகுதியின் கீழுள்ள ஏழு சட்டமன்றத் தொகுதிகளுள் ஐந்து; காந்திநகர் தெற்கு, வாத்வா, நிகோல், தக்கர்பாபா நகர் மற்றும் பாபுநகர் ஆகியவை 2008ஆம் ஆண்டில் சட்டமன்ற சட்டமன்றத் தொகுதிகளின் எல்லை மறுநிர்ணயம் செயல்படுத்தப்பட்டதன் ஒரு பகுதியாக உருவாக்கப்பட்டன. நரோடா மற்றும் தெக்காம் முறையே அகமதாபாது மற்றும் கபத்வஞ்ச் தொகுதிகளாக இருந்தன.

## நாடாளுமன்ற உறுப்பினர்கள்

* 2008 வரை தேர்தல்கள், அகமதாபாது மக்களவைத் தொகுதியைப் பார்க்கவும்.
* இந்த மக்களவைத் தொகுதி 2009 தேர்தல்களிலிருந்து நடைமுறைக்கு வந்தது.

alt=|thumb|2014 முதல் 2019 வரை, திரைப்பட நடிகர் பரேசு ராவல் இந்த தொகுதியின் உறுப்பினராக இருந்தார்

## தேர்தல் முடிவுகள்

### 2024 பொதுத் தேர்தல்

 
 

### பொதுத் தேர்தல் 2019

 
 

### 2014 பொதுத் தேர்தல்

 
 

### 2009 பொதுத் தேர்தல்

 
 

## மேலும் காண்க

* அகமதாபாத் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:அகமதாபாத் மாவட்டம்
பகுப்பு:குசராத்து மக்களவைத் தொகுதிகள்
ஓரினயீனோலேட்டுகள்

**ஓரினயீனோலேட்டுகள்** (*Homoenolates*) என்பவை வேதிவினைக் குழுக்களின் ஒரு வகையாகும். 1980 ஆம் ஆண்டுகள் முதல் இவை செயற்கை கரிம வேதியியலில் பயன்படுத்தப்பட்டு வருகின்றன. இவை ஈனோலேட்டுகளுடன் தொடர்பு கொண்டவையாகும். ஈனோலேட்டுகளின் தலைகீழ்முனைவாக்க  வினைத்திறனை இவை குறிக்கின்றன. இலித்தியம், இரும்பு, வெள்ளி, ஈயம், தைட்டானியம், தெலூரியம் , சிர்க்கோனியம், நையோபியம், பாதரசம், வெள்ளீயம், துத்தநாகம், ஆண்டிமனி, பிசுமத், நிக்கல், பலேடியம் மற்றும் தாமிரம் உள்ளிட்ட பல்வேறு உலோக எதிர்மின்னிகளைக் கொண்டு ஓரினயீனோலேட்டுகளை உருவாகலாம். ஓரினயீனோலேட்டுகளின் நிலைப்புத்தன்மை மற்றும் வினைத்திறன் எதிர்மின்னிகளின் அடையாளம் மற்றும் அருகிலுள்ள பிற வேதி வினைக்குழுக்களால் மாறுபடும். முதனிலை-உலோகநீக்கம், β-ஐதரைடு நீக்கம் ஆகியவை இவற்றின் சிதைவுக்கான பொதுவான பாதைகளாகும். ஓரினயீனோலேட்டுகள் மற்றும் அவற்றின் வினைத்திறன் என்ற தலைப்பில் பல மதிப்புரைகள் வெளியிடப்பட்டுள்ளன.

## மேற்கோள்கள்


பகுப்பு:கரிம வேதியியல்
பகுப்பு:வேதி வினைக்குழுக்கள்
கோலா குபு பாரு மருத்துவமனை

{
  "type": "Feature",
  "geometry": { "type": "Point", "coordinates": [101.653333, 3.566111] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

**கோலா குபு பாரு மருத்துவமனை** (மலாய்: *Hospital Kajang*; ஆங்கிலம்: *Kajang Hospital*) என்பது மலேசியா, சிலாங்கூர், உலு சிலாங்கூர் மாவட்டம், கோலா குபு பாரு நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.

சிலாங்கூர், உலு சிலாங்கூர் மாவட்டத்தின் மேற்கில் அமைந்துள்ள இந்த மருத்துவமனை, கோலா குபு பாரு, கெர்லிங், ராசா, பத்தாங்காலி, அம்பாங் பெச்சா பகுதிகளில் இருந்து வரும் நோயாளிகளுக்கு மருத்துவச் சேவைகளை வழங்குகிறது. 

## பொது

கோலா குபு பாரு மருத்துவமனை மருத்துவச் சிறப்பு சேவைகளை வழங்கும் ஒரு மாவட்ட மருத்துவமனையாகும். இந்த மருத்துவமனையில் நோயாளிகளுக்கு சிகிச்சை அளிக்க 10 மருத்துவர்கள் பணியில் உள்ளனர். இங்குள்ள ஏழு நோயாளிக் கூடங்களில் (வார்டுகளில்) 150 படுக்கைகள் உள்ளன. கோலா குபு பாரு மருத்துவமனை 13 முக்கிய பிரிவுகளைக் கொண்டுள்ளது.

## வரலாறு
கோலா குபு பாரு மருத்துவமனை 1936-ஆம் ஆண்டில் கட்டப்பட்டது. பழைய கோலா குபு நகரம் வெள்ளத்தால் அழிக்கப்பட்ட பிறகு இந்த மருத்துவமனை புதிய இடத்திற்கு மாற்றப்பட்டது. அந்தக் கட்டத்தில், இந்த மருத்துவமனை கோலா குபு பாரு பகுதியைச் சுற்றியுள்ள பிரித்தானிய வீரர்கள், ஈயச் சுரங்கத் தொழிலாளர்கள் மற்றும் தோட்டத் தொழிலாளர்களுக்கு சேவை செய்தது. 

தொடக்கத்தில், இந்த மருத்துவமனை 4 வார்டுகள், ஒரு நிர்வாக கட்டிடம் / வெளிநோயாளர் பிரிவு மற்றும் ஓர் அறுவை சிகிச்சை அறை ஆகியவற்றைக் கொண்டிருந்தது. இந்த மருத்துவமனையின் தற்போதைய பரப்பளவு 37 ஏக்கர்; மற்றும் கட்டமைப்புகள் கொண்ட பகுதி ஏறக்குறைய 16 ஏக்கர் ஆகும்.[2]

## புள்ளிவிவரங்கள்
**2022-ஆம் ஆண்டு புள்ளிவிவரங்கள்**

* படுக்கைகள் - 150
* அறுவை சிகிச்சைகள் - ?
* பிரசவங்கள் -  65
* அவசரப் பிரிவு சிகிச்சை - 27217 (2021)
* மருத்துவமனையில் தங்க வைக்கப்பட்டவர்கள் - 3895
* சிகிச்சை பெற்றவர்கள் - 61213
* சிறப்பு சிகிச்சை பெற்றவர்கள் - 2878
* இரத்தச் சுத்திகரிப்பு செய்தவர்கள் - 7479
* இறப்புகள் - 69

### முகவரி

Hospital Kuala Kubu Bharu
44000 Kuala Kubu Bharu 
Tel :  +6(03) 	+603 - 6064 1333, +603 - 6064 1334, +603 - 6064 4032, +603 - 6064 4035 
Emel : h_kkb@moh.gov.my

இணையத் தளம்: 

## மேலும் காண்க
* அம்பாங் மருத்துவமனை
* பந்திங் மருத்துவமனை
* காஜாங் மருத்துவமனை
* செலாயாங் மருத்துவமனை
* தெங்கு அம்புவான் ரகிமா மருத்துவமனை

## மேற்கோள்கள்

## வெளி இணைப்புகள்

* website of the Kajang Hospital
* Ministry of Health, Malaysia

பகுப்பு:மலேசிய மருத்துவமனைகள்‎‎
தெ. கிருஷ்ணகுமார்

**தெ. கிருஷ்ணகுமார்**  (*D. Krishnakumar*-பிறப்பு 22 மே 10,1963) என்பவர் ஓர் இந்திய நீதிபதி ஆவார். இவர் தற்பொழுது சென்னை உயர் நீதிமன்றத்தின் பொறுப்பு தலைமை நீதிபதியாக உள்ளார். சென்னை உயர்நீதிமன்றத்தின் தலைமை நீதிபதியாகப் பொறுப்பு வகித்த ஆர். மகாதேவன் 16 சூலை 2024 அன்று புது தில்லி உச்சநீதிமன்ற நீதிபதியாக நியமிக்கப்பட்டுப் பணி மாறுதல் பெற்றதன் காரணமாக சென்னை உயர்நீதிமன்றத்தின் தலைமை நீதிபதியாக (பொறுப்பு) பொறுப்பேற்றார்.

## இளமையும் கல்வியும்
கிருஷ்ணகுமார், ஏ. பி. தெய்வசிகாமணி மற்றும் சரசுவதி தம்பதியரின் மகனாக தமிழ்நாட்டின் திருப்பூர் மாவட்டம் தாராபுரத்தில், 22 மே, 1963 அன்று பிறந்தார். இவர் பள்ளிப்படிப்பை தாராபுரத்தில் உள்ள அரசு மேல்நிலைப் பள்ளியில் பயின்றார். சென்னை மாநிலக் கல்லூரியில் இளம் அறிவியல் பட்டத்தினையும் சென்னை டாக்டர் அம்பேத்கர் அரசு சட்டக் கல்லூரியில் சட்டக் கல்வியினை பயின்றார். 

## சட்டப் பணி
இதன் பின்னர் 1987ஆம் ஆண்டு வழக்கறிஞராகப் பதிவு செய்துகொண்டார். இதனைத் தொடர்ந்து சென்னை உயர்நீதிமன்றத்தில் மூத்த வழக்கறிஞர் கே. துரைசாமி வழிகாட்டுதலின் கீழ் 1991 முதல் 1996 வரை உயர் நீதிமன்றத்தில் அரசு வழக்கறிஞராகப் பணியாற்றினார்.

1998 முதல் 1999 வரை மத்திய அரசின் கூடுதல் நிலை வழக்கறிஞராகவும், 2001 முதல் 2006 வரை அரசு சிறப்பு வழக்கறிஞராகவும் பணியாற்றியுள்ளார். கோயம்புத்தூர் மாநகராட்சி, இந்திரா காந்தி தேசிய திறந்தநிலைப் பல்கலைக்கழகம், ஆசிரியர் தேர்வு வாரியம் உள்ளிட்ட பல அரசு நிறுவனங்களின் ஆலோசகராகப் பணியாற்றியுள்ளார். 

## நீதிபதி
ஏப்ரல் 07, 2016 அன்று சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இந்நிலையில் சென்னை தலைமை நீதிபதியாக பொறுப்பு வகித்த ஆர். மகாதேவன் உச்சநீதிமன்ற நீதிபதியாக நியமிக்கப்பட்டதால் கிருஷ்ணகுமார் 16 சூலை முதல் சென்னை உயர் நீதிமன்ற தலைமை நீதிபதியாக நியமிக்கப்பட்டார்.

## மேற்கோள்கள்

பகுப்பு:1963 பிறப்புகள்
பகுப்பு:இந்திய நீதிபதிகள்
பகுப்பு:மாநிலக் கல்லூரி மேனாள் மாணவர்கள்
யுரேனைல் கார்பனேட்டு

**யுரேனைல் கார்பனேட்டு** (*Uranyl carbonate*) என்பது UO2CO3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ருதர்போர்டின் என்ற கனிமத்தின் பெயராலும் யுரேனைல் கார்பனேட்டு அறியப்படுகிறது. யுரேனைல் (UO22+) மற்றும் கார்பனேட்டு (CO32-) அயனிகள் சேர்ந்து யுரேனைல் கார்பனேட்டு உருவாகிறது. பெரும்பாலான யுரேனைல் உப்புகளைப் போலவே, யுரேனைல் கார்பனேட்டும் ஒரு பலபடிசார் சேர்மமாகும். கட்டமைப்பில் ஒவ்வொரு யுரேனியம்(VI) மையமும் எட்டு ஆக்சிசன் அணுக்களுடன் பிணைக்கப்பட்டுள்ளது. ரூதர்போர்டினின் நீராற்பகுப்பு தயாரிப்புகள் நிலக்கரியின் கனிம மற்றும் கரிமப் பகுதிகள் மற்றும் அதன் சாம்பலில் காணப்படுகின்றன. மேலும் இது சுரங்கக் கனிம நுண்கசிவு நீரில் யுரேனியத்தின் முக்கிய அங்கமாகும்.

## யுரேனைல் கார்பனேட்டுகள் வகை பொருட்கள்
பல யுரேனைல் கார்பனேட்டுகள் அறியப்படுகின்றன.  ரூதர்போர்டின் ஓர் எளிமையான விகிதவியல் அளவிலான யுரேனைல் கார்பனேட்டாகும். பெரும்பாலான யுரேனைல் கார்பனேட்டுகள் நீர் மற்றும் பலதரப்பட்ட எதிர்மின் மற்றும் நேர்மின் அயனிகளை கூடுதல் உட்கூறுகளாகக் கொண்டுள்ளன. 

ஒரு கரைசலில் இருந்து யுரேனியத்தை செறிவூட்டுவதற்கான பொதுவான முறையில் யுரேனைல் கார்பனேட்டுகளின் கரைசல் பயன்படுத்தப்படுகிறது. குளோரைடு போன்ற எதிர்மின் அயனியுடன் அயனி பரிமாற்றம் மூலம் அணைவு  அயனிகள் பிசினுக்கு மாற்றப்படும் பிசின் படுக்கை வழியாக இவை அனுப்பப்படுகின்றன. பிசின் மீது யுரேனியம் அணைவு கட்டமைக்கப்பட்ட பிறகு, யுரேனியம் உப்புக் கரைசலுடன் வெளியேற்றப்பட்டு, யுரேனியம் மற்றொரு செயல்முறையில் வீழ்படிவாக்கப்படுகிறது.

## யுரேனைல் கார்பனேட்டு கனிமங்கள்
*ஆண்டர்சோனைட்டு- (நீரேற்ற சோடியம் கால்சியம் யுரேனைல் கார்பனேட்டு)
*ஆசுட்ரோசயனைட்டு(Ce)- (நீரேற்ற அடைந்த தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு
*பேலியிட்டு- (நீரேற்ற அடைந்த மக்னீசியம் யுரேனைல் கார்பனேட்டு)
*பிச்வோய்டைட்டு- (நீரேற்ற அடைந்த இட்ரியம் டிசிப்ரோசியம் யுரேனைல் கார்பனேட்டு ஐதாக்சைடு)
*போண்டானைட்டு- (நீரேற்ற அடைந்த கால்சியம் யுரேனைல் கார்பனேட்டு)
*கிரிம்செலைட்டு- (நீரேற்ற அடைந்த பொட்டாசியம் சோடியம் யுரேனைல் கார்பனேட்டு 
*இயோலியோடைட்டு- (நீரேற்ற யுரேனைல் கார்பனேட்டு)
*இலிபிகைட்டு (நீரேற்ற யுரேனைல் கால்சியம் கார்பனேட்டு)
*மெக்கல்வியைட்டு-(Y) (நீரேற்ற பேரியம் சோடியம் கால்சியம் யுரேனியம் இட்ரியம் கார்பனேட்டு)
*மெட்டாசெல்லரைட்டு - (நீரேற்ற கால்சியம் யுரேனைல் கார்பனேட்டு)
*ராபிட்டைட்டு - (நீரேற்ற கால்சியம் மக்னீசியம் யுரேனைல் கார்பனேட்டு ஐதராக்சைடு)
*ரூபௌல்டைட்டு - (தாமிரம் யுரேனைல் கார்பனேட்டு ஆக்சைடு ஐதராக்சைடு)
*ரூதர்போர்டின் - (யுரேனைல் கார்பனேட்டு)
*சிராக்கிங்கரைட்டு - (நீரேற்ற சோடியம் கால்சியம் யுரேனைல் சல்பேட்டு கார்பனேட்டு புளோரைடு)
*சாபெயிட்டு - (நீரேற்ற தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு)
*சார்பைட்டு - (நீரேற்ற கால்சியம் யுரேனைல் கார்பனேட்டு ஐதராக்சைடு)
*சுவார்ட்சைட்டு - (நீரேற்ற கால்சியம் மக்னீசியம் யுரேனைல் கார்பனேட்டு)
*வோகுலைட்டு - (நீரேற்ற கால்சியம் தாமிரம் யுரேனைல் கார்பனேட்டு)
*வையார்டைட்டு (நீரேற்ற கால்சியம் யுரேனைல் கார்பனேட்டு ஐதராக்சைடு)
*வைடுமானைட்டு - (ஈய யுரேனைல் கார்பனேட்டு)
*செல்லரைட்டு - (நீரேற்ற கால்சியம் யுரேனைல் கார்பனேட்டு)
*சினுகாலைட்டு - (நீரேற்ற கால்சியம் துத்தநாகம் யுரேனைல் கார்பனேட்டு ஐதராக்சைடு)

## மேற்கோள்கள்

பகுப்பு:யுரேனைல் சேர்மங்கள்
பகுப்பு:கார்பனேட்டுகள்
பகுப்பு:அணுக்கருப் பொருட்கள்
கோல்கொண்டா வியாபாரி பிராமணர்கள்

**கோல்கொண்டா வியாபார பிராமணர்கள்** (*Golconda Vyapari Brahmin* Or *Vyapari Brahmins*), தெலுங்கு மொழி பேசும் இப்பிராமணப் பிரிவினர் தற்கால தெலங்காணா, ஆந்திரப் பிரதேசம் மற்றும் மகாராட்டிரம் ஆகிய மாநிலங்களில் கூடுதலாக வாழ்கின்றனர். தெலங்காணா மற்றும் ஆந்திரப் பிரதேசம் பகுதிகளில் இப்பிராமணர்கள் *கர்ணம்* எனும் பெயரில் கிராமக் கணக்காளர்களாக பணிபுரிந்தனர்.

கோல்கொண்டா வியாபார பிராமணர்கள், நியோகி பிராமணர்களின் ஒரு பிரிவாகக் கருதப்படுகின்றனர். கோல்கொண்டா வியாபார பிராமணர்கள்  வைணவ ஆச்சாரியர்களான மத்துவர் மற்றும் இராமானுஜர் சம்பிரதாயங்களைப் பின்பற்றுகின்றனர்.

## வரலாறு
கோல்கொண்டா வியாபார பிராமணர்களுக்கு தேசஸ்த் பிராமணர்களுடன் நெருங்கி தொடர்பு உண்டு.குதுப் ஷாஹி வம்சத்தினர் ஆண்ட கோல்கொண்டா சுல்தானகம் மற்றும் ஐதராபாத் நிசாம் ஆகியவர்களின் ஆட்சிப் பகுதிகளில் இப்பிராமணர்கள் உயர் அதிகாரிகளாக பணியில் இருந்தனர்.

கோல்கொண்டா சுல்தான் இப்ராகிம் குதுப் ஷாவின் தலைமைப் படைத்தலைவராக இருந்த  தேசஸ்த் பிராமணரான *காஷா இராய ராவ்* என்பவர் 1579ல் கொண்டவீடு கோட்டையைக் கைப்பற்றினார். மேலும் இவர் தேசஸ்த் பிராமணர் மற்றும் கோல்கொண்டா வியாபார பிராமணர்கள் மற்றும் கம்மவார்களுக்கு தேஷ்முக் (மாவட்ட அதிகாரி) மற்றும் *சௌத்திரி* பதவிகளும், பட்டங்களும் வழங்கினார். 
## இதனையும் காண்க
* நியோகி
* தேசஸ்த் பிராமணர்
## மேற்கோள்கள்

பகுப்பு:திராவிடப் பிராமணர்
பகுப்பு:தெலுங்குச் சமூகங்கள் 
பகுப்பு:பிராமணர்
பானர்ஜி

**பானர்ஜி** (*Banerjee* (), **பந்தோபாத்தியா** என்றும் அழைப்பர். வங்காளப் பிராமணர்களில் ஒரு பிரிவினர் ஆவார்.இவர்களுடன்  முகர்ஜி (முகோபாத்தியாயா), சாட்டர்ஜி (சட்டோபாத்தியாயா), கங்குலி (கங்கோபாத்தியாயா) மற்றும் பட்டாச்சாரியா ஆகியோரும் வங்காளப் பிராமணர்கள் ஆவர். 

புராணங்களின்படி, பானர்ஜி பிராமணர்கள் கன்னோசியின் சாண்டியல்ய ரிஷி கோத்திரத்தைச் சேர்ந்தவர்கள்.  

ஆங்கிலேயர்கள் காலத்தில் இச்சமூகத்தினர் சாதிப்பெயர்கள் சுருக்கப்பட்டு பந்தோபாத்தியாயா, சட்டோபாத்தியாயா  போன்ற இச்சமூகத்தினரின் சாதிப்பெயர்கள் சுருக்கப்பட்டு பானர்ஜி, சட்டர்ஜி மாற்றப்பட்டது.
## குறிப்பிடத்தக்கவர்கள்
* மம்தா பானர்ஜி
* பிபுதிபூஷன் பந்தோபாத்யாய்
* அபிஜித் பேனர்ஜி
* அபிசேக் பானர்ஜி
* ஈஸ்வர சந்திர வித்தியாசாகர் பானர்ஜி

## மேற்கோள்கள்

பகுப்பு:வங்காளப் பிராமண சமூகங்கள்
பகுப்பு:பிராமணர்
சண்டாளன்

**சண்டாளன்** (*Chandala*) () என்ற சமசுகிருத சொல்லிற்கு சுடுகாட்டில் பிணஞ்சுடுபவரைக் குறிக்கும். இவர்கள் சுடுகாட்டிலே பிணஞ்சுடும் தொழிலைப் பரம்பரையாகச் செய்து வருகின்றனர். தமிழில் சுடுகாட்டில் பணிபுரிபவர்களை வெட்டியான் என்று அழைப்பர். வங்காளத்தில் இம்மக்களை நாமசூத்திரர் என அழைப்பர். 

இவர்கள் நால் வகை வர்ணத்தவர்களுக்குள் அப்பாற்றப்பட்ட  பஞ்சமர் (*அவர்ணத்தவர்*) என்றும் அழைக்கப்படுவர்.கடும் குற்றம் புரிந்தோர்களுக்கு, நீதிமன்றங்கள் விதிக்கும் மரண தண்டனை நிறைவேற்றுபவர்களாக இச்சமூகத்தவர் உள்ளனர்.

இவர்களை இந்திய அரசு மற்றும் மாநில அரசுகள் பட்டியல் சமூகத்தவரில் சேர்த்துள்ளது.
## தொன்ம வரலாறு
மனுதரும சாத்திரத்தின்படி, வருணக் கலப்பு ஜாதியில் தோன்றும் பிரதிலோம சாதிகளில் கடைக்கோடி பிரிவினரே சண்டாளர்கள் ஆவார். அதாவது அந்தணர் அல்லாத இதர மூவகை வருணத் தந்தைகளுக்கு, அந்தணப் பெண்கள் மூலம் பிறந்தவர்களைச் சண்டாளர் எனும் பஞ்சம சாதியில் வைக்கப்படுவர்.
### இதிகாசத்தில்
இராமாயணம் இதிகாசத்தில் இச்வாகு குல மன்னர் அரிச்சந்திரன் சுடுகாட்டில் வெட்டியான் வேலை செய்ய வேண்டிய நிர்பந்தம் ஏற்பட்டது. 

## பாகியான் குறிப்புகள்
4-5ஆம் நூற்றாண்டில் இந்தியாவிற்கு வருகை தந்த பௌத்த அறிஞர் பாகியான் தனது பயணக்குறிப்பில் சண்டாள மக்களின் நிலையைக்  குறித்துள்ளார்.

## இதனையும் காண்க
* நாமசூத்திரர்
* வெட்டியான்

## மேற்கோள்கள்

## மேலும் படிக்க
* Anna Dallapiccola, *Dictionary of Hindu Lore and Legend*, Thames & Hudson, 2004 

பகுப்பு:தலித் சமூகங்கள்
பகுப்பு:இந்து சமயத்தில் சாதிகள்
பகுப்பு:இந்தியாவில் சாதிகள்
பாரத்பாய் மனுபாய் சுதாரியா

**பாரத்பாய் மனுபாய் சுதாரியா** (*Bharatbhai Manubhai Sutariya*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சியின் உறுப்பினராகவும், குசராத்து மாநிலம் அம்ரேலியின் மக்களவைத் தொகுதியின் தற்போதைய உறுப்பினராகவும் உள்ளார்.

## அரசியல் வாழ்க்கை
சுதாரியா 2024ஆம் ஆண்டு இந்தியப் பொதுத் தேர்தலில் அம்ரேலி மக்களவைத் தொகுதியிலிருந்து இந்திய நாடாளுமன்றக் கீழவையான மக்களவையின் உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் ஜென்னி தும்மாரை 321068 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
நாரன்பாய் கச்சாதியா

**நாரன்பாய் பிகாபாய் கச்சாதியா** (*Naranbhai Bhikhabhai Kachhadia* -பிறப்பு ஏப்ரல் 25,1955) இந்திய நாடாளுமன்றத்தின் கீழ் சபையான மக்களவை உறுப்பினராக இருந்த ஓர் இந்திய அரசியல்வாதி ஆவார்.  2009ஆம் ஆண்டில் நடைபெற்ற இந்தியப் பொதுத் தேர்தலில் குசராத்தின் அம்ரேலி மக்களவைத் தொகுதியிலிருந்து தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1955 பிறப்புகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
விர்ஜிபாய் தும்மர்

**விர்ஜிபாய் தும்மர்** (*Virjibhai Thummar*-பிறப்பு 31 மே 1959) என்பவர் இந்திய அரசியல்வாதியும் இந்திய நாடாளுமன்றக் கீழவையான மக்களவையின் மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். தும்மர் குசராத்தின் சட்டமன்ற உறுப்பினராக 2017 முதல் 2022 வரை பணியாற்றினார். முன்னதாக 2004 முதல் 2009 வரை அம்ரேலி மக்களவைத் தொகுதியின் உறுப்பினராகவும் இருந்துள்ளார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:14வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
ராசா மக்களவைத் தொகுதி

**ராசா மக்களவைத் தொகுதி** (மலாய்: *Kawasan Persekutuan Rasah*; ஆங்கிலம்: *Rasah Federal Constituency*; சீனம்: 亚沙国会议席) என்பது மலேசியா, நெகிரி செம்பிலான், சிரம்பான் மாவட்டத்தில் அமைந்துள்ள ஒரு மக்களவை தொகுதி (**P130**) ஆகும்.

ராசா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து ராசா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சிரம்பான் மாவட்டம்

சிரம்பான் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். சிரம்பான் மாவட்டத்தின் முக்கிய நகரம் சிரம்பான் நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது. 

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது. சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.

## ராசா மக்களவைத் தொகுதி

## கோலா பிலா தேர்தல் முடிவுகள்

## மேற்கோள்கள்

## மேலும் காண்க
* ராசா 
* சிரம்பான்
* லாபு
* மலேசியத் தேர்தல் தொகுதிகள்

## வெளி இணைப்புகள்

பகுப்பு:நெகிரி செம்பிலான் நாடாளுமன்றத் தொகுதிகள்
லோக்தந்திரிக் சமாஜ்வாதி கட்சி (இந்தியா)

**லோக்தந்திரிக் சமாஜ்வாதி கட்சி** (*Loktantrik Samajwadi Party-India*) என்பது இந்தியாவில் உள்ள ஒரு சிறிய அரசியல் கட்சியாகும். இது 9 சனவரி,1994 அன்று பட்னாவில் ஜனதா தளம் கட்சி சேர்ந்த மூன்று மூத்த இந்திய நாடாளுமன்ற மேனாள் உறுப்பினர்களால் நிறுவப்பட்டது. இதனை நிறுவியவர்கள் ராம் சுந்தர் தாசு, ரசீத் மசூத் மற்றும் உபேந்திர நாத் வர்மா ஆவர்.

## தேர்தல் செயல்பாடு
1998ஆம் ஆண்டு நடைபெற்ற மக்களவைத் தேர்தலில் இந்தக் கட்சி 14 இடங்களில் போட்டியிட்டது. 1999, 2004, 2009 மற்றும் 2014 தேர்தல்களிலும் இக்கட்சிப் போட்டியிட்ட இடங்களின் எண்ணிக்கையை படிப்படியாகக் குறைந்தது. 2014ஆம் ஆண்டில் இக்கட்சி இரண்டு இடங்களில் மட்டுமே போட்டியிட்டது. இந்தக் காலகட்டத்தில் ஒவ்வொரு தேர்தலிலும் போட்டியிட்ட ஒவ்வொரு தொகுதியிலும் இவர்கள் செலுத்து தொகையினை இழந்தனர்.

2008ஆம் ஆண்டு இராசத்தான் மாநில சட்டப்பேரவைத் தேர்தலில் ஓர் இடத்தை இக்கட்சி வென்றது. 2009ஆம் ஆண்டு நடைபெற்ற இந்திய மக்களவைத் தேர்தலில் குசராத்தில் போட்டியிட்டுத் தோல்வியடைந்தது.

## மேற்கோள்கள்

பகுப்பு:அரசியல் கட்சிகள்
தேசியச் சமூக கட்சி

**தேசியச் சமூக கட்சி** எனும் **இராச்ட்டிரிய சமாஜ் பக்சா** ("National Society Party") 2003-இல் மகாராட்டிராவினைத் தளமாகக் கொண்ட ஓர் இந்திய அரசியல் கட்சியாகும். மகாதேவ் ஜாங்கர் கட்சியின் நிறுவனராகவும் தலைவராகவும் இருந்தார். நாந்தேடுவினைச் சேர்ந்த பிரபோதங்கர் கோவிந்த்ராம் சுர்னார், 1990 முதல் தனது சமூகத்தில் சமூகப் பணியில் தன்னை அர்ப்பணித்துள்ளார். கோவிந்த்ராம் சுர்னாரும் மகாதேவ் ஜானகரும் மும்பையில் நடந்த ஒரு நிகழ்ச்சியின் போது முதன்முதலில் சந்தித்தனர். இந்தச் சந்திப்பு கோவிந்த்ரம் சுர்னாரின் ஆதரவுடன் மகாதேவ் ஜங்கர் மராத்வாடா பகுதியில் இக்கட்சியினைத் தொடங்க வழி வகுத்தது. 1998 மக்களவைத் தேர்தலில் நாந்தேடுவில், மகாதேவ் ஜங்கர் பகுஜன் சமாஜ் கட்சி வேட்பாளராகப் போட்டியிட்டு சுமார் 20,000 வாக்குகளைப் பெற்றார். கோவிந்த்ராம் சுர்னாரும் குடும்பத்தினரும் இந்தத் தேர்தலுக்கான பொறுப்புகளை நிர்வகிப்பதில் குறிப்பிடத்தக்கப் பங்களிப்பினைச் செய்தனர்.

2004 மகாராட்டிரச் சட்டமன்றத் தேர்தலில், இக்கட்சி 38 இடங்களில் போட்டியிட்டது. இவர்கள் 144,758 வாக்குகளைப் பெற்றனர். இது இத்தேர்தலில் செலுத்தப்பட்ட வாக்குகளில் 0.35% ஆகும். 2004 மக்களவைத் தேர்தலில், மகாராட்டிராவில் 12 வேட்பாளர்களையும், கருநாடக மாநிலத்தில் ஒரு வேட்பாளரையும் நிறுத்தியது. இத்தேர்தலில் தேசியச் சமூக கட்சி 146,571 வாக்குகளைப் பெற்றது. இது அனைத்து வாக்குகளிலும் 0.04% ஆகும். 2009 மக்களவைத் தேர்தலில், இக்கட்சி மகாராட்டிராவில் 29 வேட்பாளர்களையும், அசாமில் இரண்டு வேட்பாளர்களையும், குசராத்தில் ஒருவரையும், கருநாடகாவில் ஒருவரையும் நிறுத்தியது. இத்தேர்தலில் மொத்தமாக  201,065 வாக்குகளையும், மகாராட்டிராவில் 190,743 வாக்குகளையும் பெற்றனர். மாதாவில் சரத் பவார் மற்றும் சுபாசு தேசுமுக் ஆகியோருக்கு எதிராக மகாதேவ் ஜாங்கர் போட்டியிட்டு 10.76% வாக்குகளைப் பெற்றார்.

## மகாராட்டிரா சட்டப்பேரவைத் தேர்தல், 2009
மகாராட்டிரச் சட்டமன்றத் தேர்தலில், தேசியச் சமூக கட்சி *ரிடலோசு* என்று பிரபலமாக அறியப்பட்ட குடியரசுக் கட்சியின் இடது ஜனநாயக முன்னணியில் ஒரு பகுதியாக இருந்தது. அகமத்பூர் தொகுதியில் தேசியச் சமூக கட்சி வேட்பாளர் பாபாசாகேப் பாட்டீல் வெற்றி பெற்றார்.

## 2014 மக்களவைத் தேர்தல்
தேசியச் சமூக கட்சி 2019 சனவரியில் தேசிய ஜனநாயகக் கூட்டணியில் இணைந்தது. 2014 பொதுத் தேர்தலின் போது, தேசியச் சமூக கட்சியும் கூட்டணிக் கட்சிகளான பாஜக, இந்தியக் குடியரசுக் கட்சியும் (அத்வாலே மற்றும் சுவாபிமானி சேத்காரி சக்தானா) இணைந்து போட்டியிட்டது.

## மகாராட்டிரா சட்டப்பேரவைத் தேர்தல், 2014
2014 மகாராட்டிரச் சட்டமன்றத் தேர்தலில், தேசியச் சமூக கட்சி மகாயுதி கூட்டணியின் ஒரு பகுதியாக இருந்தது. மகாராட்டிரச் சட்டப்பேரவைத் தேர்தலில் இக்கட்சி ஆறு வேட்பாளர்களை நிறுத்தியிருந்தது. இவர்களில் தௌண்ட் தொகுதியில் போட்டியிட்ட இக்கட்சியின் வேட்பாளர் ராகுல் குல் வெற்றி பெற்றார்.

## தலைவர்

* மகாதேவ் ஜாங்கர்

## முக்கியத் தலைவர்

* ரத்னாகர் குட்டே, சட்டமன்ற உறுப்பினர், கங்காகேட், மகாராட்டிரா மாநிலத் தலைவர்

## மேலும் காண்க

* இந்தியாவில் உள்ள அரசியல் கட்சிகளின் பட்டியல்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:மகாராட்டிர அரசியல் கட்சிகள்
பகுப்பு:2003இல் நிறுவப்பட்ட அரசியல் கட்சிகள்
ரெம்பாவ் மக்களவைத் தொகுதி

**ரெம்பாவ் மக்களவைத் தொகுதி** (மலாய்: *Kawasan Persekutuan Rembau*; ஆங்கிலம்: *Rembau Federal Constituency*; சீனம்: 林茂国会议席) என்பது மலேசியா, நெகிரி செம்பிலான், ரெம்பாவ் மாவட்டத்தில் அமைந்துள்ள ஒரு மக்களவைத் தொகுதி (**P131**) ஆகும்.

ரெம்பாவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து ரெம்பாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## ரெம்பாவ் மாவட்டம்

ரெம்பாவ் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். ரெம்பாவ் மாவட்டத்தின் முக்கிய நகரம் ரெம்பாவ் நகரம். கோலாலம்பூர் மாநகரில் இருந்து தெற்கே 95 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 23 கி.மீ. தொலைவிலும் ரெம்பாவ் நகரம் அமைந்து உள்ளது. 

ரெம்பாவ் ஆளுநர் இன்று வரையிலும் பழைய மினாங்கபாவு முறையில் மாவட்ட ஆட்சியாளராக நியமிக்கப் படுகிறார். ரெம்பாவ் மாவட்டத் தலைவர் பெங்குலு என்று முன்பு அழைக்கப் பட்டார். தற்போது யாங் தெர் அமாட் மூலியா உண்டாங் லுவாக் ரெம்பாவ் *(Yang Teramat Mulia Undang Luak Rembau)* என்று அழைக்கப் படுகிறார்.

நெகிரி செம்பிலான் மாநிலத்தின் மன்னர் யாங் டி பெர்துவான் பெசார் *(Yang di-Pertuan Besar of Negeri Sembilan).* நெகிரி செம்பிலான் அரியணைக்குத் தேர்ந்தெடுக்கப் படுபவர்களில் யாங் தெர் அமாட் மூலியா உண்டாங் லுவாக் ரெம்பாவ் என்பவரும் ஒருவராவார்.

## ரெம்பாவ் மக்களவைத் தொகுதி

## ரெம்பாவ் தேர்தல் முடிவுகள்

## மேற்கோள்கள்

## மேலும் காண்க
* ரெம்பாவ் 
* செம்போங்
* செரி மெனாந்தி
* சுங்கை ஊஜோங்
* பெங்குலு 
* மலேசியத் தேர்தல் தொகுதிகள்

## வெளி இணைப்புகள்

பகுப்பு:நெகிரி செம்பிலான் நாடாளுமன்றத் தொகுதிகள்
இராஜேசுபாய் சுதாசாமா

**இராஜேசுபாய் நாரன்பாய் சுதாசாமா** (*Rajeshbhai Naranbhai Chudasama*)(பிறப்பு 10 ஏப்ரல் 1982) என்பவர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குசராத்து மாநிலம் ஜுனாகத்-கிர் சோம்நாத் மக்களவைத் தொகுதியின் நாடாளுமன்ற உறுப்பினர் ஆவார். இவர் முன்பு குசராத்து சட்டமன்ற உறுப்பினராகவும் இருந்துள்ளார். 2012ஆம் ஆண்டில் பாரதிய ஜனதா கட்சி வேட்பாளராக ஜுனாகத் மாவட்டத்தில் உள்ள மங்கரோல் சட்டமன்றத் தொகுதியிலிருந்து தேர்ந்தெடுக்கப்பட்டார். 2014 மக்களவைத் தேர்தலில் ஜுனாகத் மக்களவைத் தொகுதியில் போட்டியிட்டு வெற்றி பெற்றார். சுதாசாமா 2019, 2024 இந்தியப் பொதுத் தேர்தல்களிலும் போட்டியிட்டு வெற்றி பெற்றுள்ளார். இவர் குசராத்து கோலி சமூகத்தினைச் சேர்ந்தவர்.

## வகித்தப் பதவிகள்

* 2012-மே 2014, குசராத்து சட்டமன்ற உறுப்பினர்
* மே 2014,16வது மக்களவை உறுப்பினர்
* 1 செப்டம்பர் 2014-25 மே 2019, போக்குவரத்து, சுற்றுலா மற்றும் கலாச்சாரத்திற்கான நிலைக்குழு உறுப்பினர்
* வேளாண் அமைச்சகத்தின் ஆலோசனைக் குழு உறுப்பினர்
* மே 2019,17வது மக்களவை உறுப்பினர் (2ஆவது பதவிக்காலம்) 
* செப்டம்பர் 13,2019 முதல், இரசாயனங்கள் மற்றும் உரங்கள் நிலைக் குழு உறுப்பினர்
* இரசாயனங்கள் மற்றும் உரங்கள் அமைச்சகத்தின் ஆலோசனைக் குழு உறுப்பினர்
* சூன் 2024,18ஆவது மக்களவை உறுப்பினர் (3ஆவது பதவிக்காலம்)

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம் 

பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:1982 பிறப்புகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
சாவகம் குளக்கொக்கு

**சாவகம் குளக்கொக்கு** என்பது தென்கிழக்கு ஆசியாவில் ஆழமற்ற நன்னீர் மற்றும் உப்பு நீர் ஈரநிலங்களில் காணப்படும் ஹெரான் (***ஆர்டியோலா இசுபெசியோசா***) சிற்றினமாகும். இதன் உணவில் பூச்சிகள், மீன் மற்றும் நண்டுகள் அடங்கும்.

சாவகம் குளக்கொக்கு பொதுவாக வெள்ளை இறக்கைகளுடன் 45 செமீ நீளமும், கருப்பு முனை கொண்ட மஞ்சள் அலகுடன், மஞ்சள் நிறக் கண்களும் கால்களும் கொண்டதாக இருக்கும். இதன் ஒட்டுமொத்த நிறம் இனச்சேர்க்கை காலத்தில் ஆரஞ்சு, வெள்ளை நிறமாகவும், இனச்சேர்க்கைக்குப் பின் பருவத்தில் பழுப்பு மற்றும் வெள்ளை நிறத்திலும் இருக்கும். இனப்பெருக்கம் செய்யாத காலத்தில் இறகுகள் சீன மற்றும் இந்தியக் குளம் கொக்குகளைப் போலவே உள்ளன. மேலும் இவற்றி களத்தில் பிரித்தறிய முடியாதவையாக உள்ளன. இதன் இனப்பெருக்கக் காலம் சூன் முதல் செப்டம்பர் வரை. இது வலசைப்போதல் தன்மையுடையது.

இதனுடைய பரந்த வாழிட வரம்பு காரணமாகப் பரவியுள்ள சாவகம் குளக்கொக்கு பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட இனமாக  மதிப்பிடப்பட்டுள்ளது.

## படங்கள்

படிமம்:Javan_Pond_Heron_RWD4.jpg|alt=Breeding adult|இனப்பெருக்கம் மேற்கொள்ளும் முதிர்ச்சியடைந்த கொக்கு
படிமம்:Javan_Pond_Heron_RWD5.jpg|alt=Breeding adult|இனப்பெருக்கம் மேற்கொள்ளும் முதிர்ச்சியடைந்த கொக்கு
படிமம்:Javan_Pond_Heron_RWD.jpg|alt=Nonbreeding adult|முதிர்ச்சியடைந்த கொக்கு
படிமம்:Sulawesi_Javan_pond_heron_trsr_DSCN0956_v1.JPG|alt=In paddyfield habitat, Sulawesi|சுலாவேசி நெற் வயலில்


## மேற்கோள்கள்

## வெளி இணைப்புகள்

* பறவை வாழ்க்கை இனங்கள் உண்மைத் தாள்

பகுப்பு:தென்கிழக்காசியப் பறவைகள்
கனகப் புறா

**கனகப் புறா** (*Kanaka pigeon*)(*Caloenas canacorum* *கலோனசு கனகோரம்*) என்பது **பெரிய பச்சைப் புறா** அல்லது பெரும் தாடிப்புறா என்றும் அழைக்கப்படுகிறது. இது அழிந்துபோன புறா சிற்றினமாகும். சுமார் 2,500 ஆண்டுகளுக்கு முன்பு நியூ கலிடோனியா மற்றும் தொங்கா ஆரம்பக்கால குடியேறியவர்களால் வேட்டையாடப்பட்டதால் அழிந்து போயிருக்கலாம். நியூ கலிடோனியாவின் பிந்தாய் குகைகளில் கண்டுபிடிக்கப்பட்ட புதைபடிவ எச்சங்களிலிருந்து இது விவரிக்கப்பட்டது. நியூ கலிடோனியாவின் பூர்வீக மெலனேசிய மக்களின் பெயரான ''கனாக்கு'' இலத்தீன் சொல்லாக்கப்பட்டு வழங்கப்படுகிறது. இது இதன் நெருங்கிய உறவினரான நிக்கோபார் புறா விடச் சுமார் 25% பெரியதாக இருந்தது.

## மேற்கோள்கள்

பகுப்பு:அற்றுவிட்ட இனங்கள்
பெராக்சி நைட்ரேட்டு

**பெராக்சி நைட்ரேட்டு** (*Peroxynitrate*) என்பது நிலைப்புத்தன்மையற்ற பெராக்சி நைட்ரிக் அமிலத்திலிருந்து (HNO4) உருவாகும் உப்புகளைக் குறிக்கும். பெராக்சோ நைட்ரேட்டு என்ற பெயராலும் இது அறியப்படுகிறது. பெராக்சி நைட்ரேட்டும் நிலைப்புத்தன்மையற்றதாகும். இது நைட்ரேட்டு மற்றும் ஈராக்சிசனாக சிதைகிறது..

திண்மநிலையில் காணப்படும் பெராக்சி நைட்ரேட்டு உப்புகள் எதுவும் அறியப்படவில்லை. இருப்பினும், வேதியியலாளர் செபாசுட்டியன் மொய்செவிச்சு  தனாடர் என்பவர் சோடியம் நைட்ரேட்டு மற்றும் ஐதரசன் பெராக்சைடு ஆகியவற்றின் கரைசலை படிகமயமாக்கல் தொடங்கும் வரை ஆவியாக்கி பின்னர் ஆல்ககால் சேர்ப்பதன் மூலம் சோடியம் பெராக்சி நைட்ரேட்டு எண்ணீரேற்றை (NaNO3·H2O2·8H2O) தயாரித்ததாக ஓர் ஆய்வறிக்கை குறிப்பிடுகிறது.  
## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:கனிம வேதியியல் சேர்மங்கள்
துர்துர்

**துர்துர்** (*Turtur*) என்பது சகாரா கீழமை ஆப்பிரிக்கா பூர்வீகமாகக் கொண்ட புறாக்களின் ஒரு சிறிய பேரினமாகும். இந்தப் பேரினத்தில் உள்ள சிற்றினங்கள் மரப் புறாக்கள் என்று அழைக்கப்படுகின்றன.

இடச்சு இயற்கை ஆர்வலர் பீட்டர் போடார்ட் என்பவரால் 1783ஆம் ஆண்டில் நீலப் புள்ளி மரப் புறாவினை வகைப்படுத்த *துர்துர்* பேரினம் அறிமுகப்படுத்தப்பட்டது. துர்துர் என்ற சொல் "ஆமை புறா" என்பதற்கான இலத்தீன் வடிவாகும் ஆகும்.

## சிற்றினங்கள்
இந்தப் பேரினத்தில் ஐந்து சிற்றினங்கள் உள்ளன.

## மேற்கோள்கள்

பகுப்பு:சகாரா கீழமை ஆப்பிரிக்கப் பறவைகள்
பகுப்பு:பறவைப் பேரினங்கள்
கொலாம்பினே

**கொலாம்பினே** (*Columbinae*) என்பது கொலாம்பிடே குடும்பத்தைச் சேர்ந்த பறவைகளின் துணைக்குடும்பமாகும். 

## பேரினங்கள்
* *[[கலோனாசு]]*
* *சால்கோபாப்சு*
* *கிளாரவிசு*
* *கொலம்பா*
* *கொலும்பியா*
* *கல்லிகோலும்பா*
* *[[ஜியோபெலியா]]*
* *ஜியோபேப்சு*
* *ஜியோட்ரிகோன்*
* *கெனிகோபாப்சு*
* *லெப்டோடிலா*
* *லுகோசார்சியா*-வோங்கா புறா
* *மேக்ரோபிஜியா*
* *மெட்ரியோபெலியா*
* *நெசோனாசு*
* *ஒசிபாப்சு*-கொம்ப்புப் புறா
* ஓயினா-நமாகுவா புறா
* *படாஜியோனாசு*
* *பெட்ரோபாசா*
* *பாப்சு*
* *ரெயின்வர்ட்டோனா*
* *இசுபிலோபெலியா*
* இசுடார்னோனசு-நீலத் தலை காடை-புறா
* *இசுட்ரெப்டோபெலியா*
* *துருகோன்*-தடித்த அலகு தரைப் புறா
* *[[துராகோனா]]*
* *[[துர்துர்]]*
* *யூரோபெலியா*-நீண்ட வால் தரைப் புறா
* *ஜெனைடா*

இவற்றுடன் நான்கு அழிந்துபோன ஒற்றை வகை உயிரலகுச் சிற்றினங்கள் உள்ளன.

* †*அரேனிகோலும்பா*
* † *திசுமோரோபெலியா*
* †*[[பயணிப் புறா|எக்டோபிசுட்சு]] (பயணிப்புறா)*
* † *மைக்ரோகோரா*

## மேற்கோள்கள்

பகுப்பு:பறவைக் குடும்பங்கள்
கலைஞர் நூற்றாண்டு ஏறு தழுவுதல் அரங்கம்

**கலைஞர் நூற்றாண்டு ஏறு தழுவுதல் அரங்கம்** என்பது இந்தியாவின், தமிழ்நாட்டின், மதுரை மாவட்டம் அலங்காநல்லூர் கீழக்கரை கிராமத்தில் ஜல்லிகட்டு என்னும் ஏறுதழுவலுக்காக கட்டப்பட்ட மிகப்பெரிய அரங்கமாகும். 

## வரலாறு
கலைஞர் நூற்றாண்டு ஏறு தழுவுதல் அரங்கம் 61 கோடியே 78 இலட்சம் மதிப்பீட்டில் கட்டப்பட்டது. இந்த அரங்கமானது 2024 சனவரி 24 அன்று தமிழக முதல்வரால் திறந்து வைக்கப்பட்டது. அன்றே அங்கு முதல் ஏறுதழுவுதல் போட்டியும் நடத்தப்பட்டது. அதில் நடந்த ஆறு சுற்றுகளில் மொத்தம் 478 காளைகளும், 250 மாடுபிடி வீரர்களும் கலந்துகொண்டனர். முதலிடத்தைப் பெற்ற காளைக்கும், வீரருக்கும் தார் ஜீப்பும் ஒரு இலட்சம் பரிசுப் பணமும் வழங்கப்பட்டன. இரண்டாம் இடம்பெற்ற காளைக்கும், வீரருக்கும் தலா ஒரு இருசக்கர வாகனமும் 75 ஆயிரம் பரிசுப் பணமும் வழங்கப்பட்டன. மூன்றாம் இடம் பிடித்த வீரருக்கும், காளைக்கும் தலா 50 ஆயிரம் பரிசுத் தொகை வழங்கப்பட்டது. வெற்றிபெற்ற பிற காளைகளுக்கும், வீரர்களுக்கும் தங்கம், வெள்ளி நாணயங்கள் போன்றவை பரிசாக வழங்கப்பட்டன.

## உள்கட்டமைப்புகள்
இங்கு சல்லிக்கட்டு அரங்கம், கால்நடை மருந்தகம், ஒலி ஒளி காட்சிக்கூடம், அருங்காட்சியகம், அருங்காட்சியகத்துடன் இணைந்த ஒரு சிறு நூலகம் ஆகியவற்றை்க் கொண்ட கட்டுமானமாக 83,462 சதுர அடி பரப்பளவில் அமைக்கப்பட்டுள்ளது. சல்லிக்கட்டு அரங்கத்தில் ஒரே நேரத்தில் 5000 பேர்வரை அமர்ந்து பார்க்கத்தக்கதாக மூன்றடுக்கு பார்வையாளர் மாடத்தைக் கொண்டுள்ளது. இங்கு உள்ள நூலகமானது கால்நடைகளை மையமாக கொண்ட கருப்பொருள் அடிப்படையில் அமைக்கப்பட்டுள்ளது. இதில் ஏறுதழுவுதல், கால்நடைகள், கால்நடை வளர்ப்பு, கால்நடை நோய்கள், விலங்குகள் பராமரிப்பு, கால்நடைகளை மையமாக கொண்ட இலக்கிய நூல்கள், ஓலைச் சுவடிகள் என கால்நடைகள் தொடர்புடைய அரிய  நூல்கள் சேகரித்து வைக்கப்பட்டுள்ளன.

## மேற்கோள்கள்

பகுப்பு:மதுரை மாவட்டம்
பகுப்பு:தமிழ்நாட்டிலுள்ள விளையாட்டரங்குகள்
முகேசு தலால்

**முகேசுகுமார் சந்திரகாந்த் தலால்** (*Mukesh Dalal*) குசராத்தினைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024 முதல் சூரத் மக்களவைத் தொகுதியிலிருந்து 18ஆவது மக்களவையில் நாடாளுமன்ற உறுப்பினராக உள்ளார். பாரதிய ஜனதா கட்சி உறுப்பினரான இவர், முன்பு சூரத்தில் கட்சியின் செயலாளராகப் பணியாற்றினார்.

## பிறப்பும் கல்வியும்
தலால் 1961-இல் சூரத்தில் பிறந்தார். இவர் மோத் வனிக் சமூகத்தைச் சேர்ந்தவர். 1995ஆம் ஆண்டில் வீர் நர்மத் தெற்கு குசராத்து பல்கலைக்கழகத்தில் இளங்கலை வணிகம் மற்றும் வணிக நிர்வாகத்தில் முதுநிலைப் பட்டம் பெற்றுள்ளார். 1988ஆம் ஆண்டில் வி. டி. சோக்சி சட்டக் கல்லூரியில் இளங்கலைச் சட்டம் பட்டம் பெற்றார்.

## ஆரம்பகால தொழில்
தலால் 1981 முதல் பாஜகவில் தீவிரமாகச் செயல்பட்டு வருகிறார். இவர் சூரத் மாவட்ட துடுப்பாட்டச் சங்கக் குழுவில் உறுப்பினரானார். இவர் ஆடைத் தொழிற்சாலை ஒன்றின் உரிமையாளர் ஆவார்.

2005 முதல் 2020 வரை அதாஜன்-பால்-பாலன்போர் பகுதியிலிருந்து சூரத் மாநகராட்சிப் பகுதி உறுப்பினராகத் தேர்ந்தெடுக்கப்பட்டார். இதற்கு முன்பு மாநகராட்சியில் நிலைக்குழுத் தலைவராக ஐந்து முறை பணியாற்றினார்.

தலால் மூன்று ஆண்டுகள் நகரத்தின் பாஜக கட்சி செயலாளராகப் பணியாற்றினார். சூரத்தில் உள்ள மக்கள் கூட்டுறவு வங்கியின் தலைவராகவும் 20 ஆண்டுகள் பணியாற்றியுள்ளார்.

## மக்களவை உறுப்பினர்
சூரத் தொகுதியிலிருந்து ஏழு வேட்பாளர்கள் தமது வேட்புமனுக்களைத் திரும்பப் பெற்றதாலும், காங்கிரசு வேட்பாளரின் பிரமாணப் பத்திரம் நிராகரிக்கப்பட்டதும், மே 7 அன்று தேர்தலுக்கு முன்னரே 18ஆவது மக்களவைக்குப் போட்டியின்றித் தேர்ந்தெடுக்கப்பட்ட முதல் உறுப்பினராகத் தலால் 22 ஏப்ரல் 2024 அன்று தேர்வு செய்யப்பட்டார்.

## குறிப்புகள்

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1961 பிறப்புகள்
பகுப்பு:வாழும் மக்கள்
கனயலால் நானாபாய் தேசாய்

**கனயலால் நானாபாய் தேசாய்** (*Kanayalal Nanabhai Desai*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். இவர் சூரத் மக்களவையிலிருந்து இந்திய நாடாளுமன்றத்தின் கீழ் சபையான மக்களவை 1952ஆம் ஆண்டு நடைபெற்ற தேர்தல் மூலம் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:இறந்த ஆண்டு குறிப்பிடப்படவில்லை
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1ஆவது மக்களவை உறுப்பினர்கள்
பகுப்பு:1896 பிறப்புகள்
போர்டிக்சன் மக்களவைத் தொகுதி

**போர்டிக்சன் மக்களவைத் தொகுதி** (மலாய்: *Kawasan Persekutuan Port Dickson*; ஆங்கிலம்: *Port Dickson Federal Constituency*; சீனம்: 波德申国会议席) என்பது மலேசியா, நெகிரி செம்பிலான் மாநிலத்தின் போர்டிக்சன் மாவட்டம்; மலாக்கா மாநிலத்தின் அலோர் காஜா மாவட்டம் (தஞ்சோங் துவான்) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P132**) ஆகும்.

போர்டிக்சன் மக்களவைத் தொகுதி 1958-ஆம் ஆண்டில் உருவாக்கப்பட்டு 1974-ஆம் ஆண்டில் நீக்கப்பட்டது. பின்னர் 2018-ஆம் ஆண்டில் மீண்டும் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து போர்டிக்சன் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## பொது

போர்டிக்சன் மக்களவைத் தொகுதி நெகிரி செம்பிலான் மாநிலத்தின் போர்டிக்சன் மாவட்டம்; மலாக்கா மாநிலத்தின் அலோர் காஜா மாவட்டம் (தஞ்சோங் துவான்) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி ஆகும். மலேசியாவின் இரண்டு மாநிலங்களில் ஒரே நாடாளுமன்றத் தொகுதியில் அமைந்துள்ள ஒரே தொகுதி இதுவே ஆகும்.

போர்டிக்சன் நகரம் மலேசியாவில் நன்கு அறியப்பட்ட ஒரு பிரபலமான விடுமுறைச் சுற்றுலாத் தளமாகும். கோலாலம்பூர் பெருநகரில் இருந்து தெற்கே 90 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 30 கி.மீ. தொலைவிலும் அமைந்து உள்ளது.

கோலாலம்பூர் மற்றும் சிங்கப்பூர் பெருநகரங்களில் இருந்து முக்கிய நெடுஞ்சாலைகள் மூலமாக எளிதில் அடையக் கூடிய இடத்தில் அமைந்து உள்ளது. 10 மைல் நீளத்திற்கு அமைதியான கடற்கரைகள் நீண்டுள்ளன. நெகிரி செம்பிலானில் ஒரே கடற்கரை மாவட்டம் ஆகும்.

## போர்டிக்சன் மக்களவைத் தொகுதி

## போர்டிக்சன் தேர்தல் முடிவுகள்

## மேற்கோள்கள்

## மேலும் காண்க
* ரெம்பாவ் 
* போர்டிக்சன்
* லுக்குட்
* சிலியாவ் 
* ரந்தாவ்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:நெகிரி செம்பிலான் நாடாளுமன்றத் தொகுதிகள்
தம்பின் மக்களவைத் தொகுதி

**தம்பின் மக்களவைத் தொகுதி** (மலாய்: *Kawasan Persekutuan Tampin*; ஆங்கிலம்: *Tampin Federal Constituency*; சீனம்: 淡边国会议席) என்பது மலேசியா, நெகிரி செம்பிலான் மாநிலத்தின் தம்பின் மாவட்டத்தில் அமைந்துள்ள ஒரு மக்களவைத் தொகுதி (**P133**) ஆகும்.

தம்பின் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து போர்டிக்சன் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## தம்பின் மாவட்டம்

தம்பின் மாவட்டம் என்பது நெகிரி செம்பிலான் மாநிலத்தில் உள்ள ஒரு மாவட்டம். இந்த மாவட்டத்தின் முக்கிய நகரம் தம்பின் *(Tampin)* நகரம். நெகிரி செம்பிலான் மற்றும் மலாக்கா மாநிலங்களின் எல்லையில் அமைந்துள்ள ஒரு மாவட்டம்.  

கோலாலம்பூர் பெருநகரில் இருந்து தெற்கே 123 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 60 கி.மீ. தொலைவிலும் அமைந்து உள்ளது. இந்த மாவட்டம், உள்ளாட்சிச் சட்டம் 1976-இன் விதிகள் மூலம் மறு சீரமைக்கப்பட்டது. 

அதன் விளைவாக, சூலை 1, 1980-இல் தம்பின் மாவட்டக் கழகம் *(Tampin District Council)* உருவாக்கப்பட்டது. தம்பின் மாவட்டம் முன்பு தம்பின் வாரியம் என்று அழைக்கப்பட்டது.

## தம்பின் மக்களவைத் தொகுதி

## தம்பின் தேர்தல் முடிவுகள்

## மேற்கோள்கள்

## மேலும் காண்க
* தம்பின்
* ஆயர் கூனிங்
* கிம்மாஸ்
* கெமிஞ்சே 
* ரெப்பா
* மலேசியத் தேர்தல் தொகுதிகள்

## வெளி இணைப்புகள்

பகுப்பு:நெகிரி செம்பிலான் நாடாளுமன்றத் தொகுதிகள்
அசோக்சிபென்சீன்

**அசோக்சிபென்சீன்** (*Azoxybenzene*) என்பது C6H5N(O)NC6H5   என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறத்துடன் குறைந்த உருகுநிலை கொண்ட சேர்மமாக காணப்படுகிறது.  மூலக்கூறில் ஒரு சமதள C2N2O உள்ளகம் உள்ளது. இதிலுள்ள  N-N மற்றும் N-O பிணைப்பு நீளம் 1.23 என கிட்டத்தட்ட ஒரே மாதிரியாக இருக்கும்.

## தயாரிப்பு
நைட்ரோபென்சீனை பகுதி குறைப்பு வினை மூலம் இதை தயாரிக்கலாம். இந்த வினை பீனைல் ஐதராக்சிலமீன் மற்றும் நைட்ரோசோபென்சீன் ஆகியவற்றின் இடைநிலைகள் மூலம் தொடர முன்மொழியப்படுகிறது:

:PhNHOH  +  PhNO   →   PhN(O)NPh  +  H2O

50 பாகை செல்சியசு வெப்பநிலையில் அசிட்டோநைட்ரைலில் உள்ள ஐதரசன் பெராக்சைடு மூலம் அனிலினை ஆக்சிசனேற்றம் செய்து அசோக்சிபென்சீன் தயாரிப்பது மற்றொரு தயாரிப்பு முறையாகும். இந்த வினையின் காடித்தன்மை சுட்டெண் 8 என்ற அளவில் இருக்க வேண்டும். ஐதரசன் பெராக்சைடைச் செயல்படுத்தவும் அதே நேரத்தில் அதிக ஆக்சிசன் உருவாக்கத்தை தவிர்க்கவும் இச்செயல்முறை உதவுகிறது. முதலில், அசிட்டோ நைட்ரைல் ஆக்சிசனேற்றப்பட்டு, இமைன் ஐதரோபெராக்சைடை உருவாக்குகிறது. பின்னர் இந்த இடைநிலை அனிலினை ஆக்சிசனேற்றம் செய்து அசோக்சிபென்சீன் சேர்மத்தைக் கொடுக்கிறது.
:CH3CN + H2O2 → [CH3C(OOH)=NH]
:2 PhNH2 + 3 [CH3C(OOH)=NH] → PhN(O)NPh + 3 CH3C(O)NH2 + 2 H2O
:PhNO2 + Na3AsO3/NaOH→ Ph−N+O−=N-Ph

## மேற்கோள்கள்

பகுப்பு:அசோ சேர்மங்கள்
பகுப்பு:பீனைல் சேர்மங்கள்
அலோர் காஜா மக்களவைத் தொகுதி

**அலோர் காஜா மக்களவைத் தொகுதி** (மலாய்: *Kawasan Persekutuan Alor Gajah*; ஆங்கிலம்: *Alor Gajah Federal Constituency*; சீனம்: 亚罗牙也国会议席) என்பது மலேசியா, மலாக்கா மாநிலத்தின் அலோர் காஜா மாவட்டத்தில் அமைந்துள்ள ஒரு மக்களவைத் தொகுதி (**P135**) ஆகும்.

அலோர் காஜா மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து அலோர் காஜா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## அலோர் காஜா மாவட்டம்

அலோர் காஜா மாவட்டம் என்பது மலாக்கா மாநிலத்தில் உள்ள ஒரு மாவட்டம். இந்த மாவட்டத்திற்கு கிழக்கில் ஜாசின் மாவட்டம்; தெற்கில் மத்திய மலாக்கா மாவட்டம்; ஆகிய இரண்டு மாவட்டங்கள் உள்ளன. இந்த மாவட்டத்தின் தலைநகரம் அலோர் காஜா.

அலோர் காஜா என்பது மலாக்கா மாநிலத்தின் மக்களவைத் தொகுதியும் ஆகும். இந்த மாவட்டம் நெகிரி செம்பிலான் மாநிலத்தின் தம்பின் மாவட்டம்; ரெம்பாவ் மாவட்டம்; மற்றும் போர்டிக்சன் மாவட்டம் ஆகிய மாவட்டங்களுக்கு அருகில் உள்ளது.

அலோர் காஜா மாவட்டம் 31 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.

## அலோர் காஜா மக்களவைத் தொகுதி

## அலோர் காஜா தேர்தல் முடிவுகள்

## மேற்கோள்கள்

## மேலும் காண்க
* அலோர் காஜா
* லெண்டு
* லுபோக் சீனா
* மஸ்ஜித் தானா 
* கோலா சுங்கை பாரு
* பாயா ரும்புட்
* தாபோ நானிங்
* ரெம்பியா
* புலாவ் செபாங்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:மலாக்கா நாடாளுமன்றத் தொகுதிகள்
புதுச்சேரி சட்டமன்றத் தேர்தல், 2001

**புதுச்சேரி சட்டப்பேரவைத் தேர்தல், 2001** (*2001 Pondicherry Legislative Assembly election*) என்பது புதுச்சேரி (அப்போது இந்தியாவில் பாண்டிச்சேரி என்று அழைக்கப்பட்டது) ஒன்றியப் பிரதேசத்தில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 2001ஆம் ஆண்டு நடைபெற்ற தேர்தல் ஆகும் இந்திய தேசிய காங்கிரசு அதிக வாக்குகளையும் அதிக இடங்களையும் வென்றது. மேலும் பி. சண்முகம் புதுச்சேரியின் முதலமைச்சராக நியமிக்கப்பட்டார்.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க
* புதுச்சேரி சட்டமன்ற தொகுதிகளின் பட்டியல்

## மேற்கோள்கள்

## வெளி இணைப்புகள்
* 
பகுப்பு:புதுச்சேரி சட்டமன்றத் தேர்தல்கள்
புதுச்சேரி மக்கள் காங்கிரசு

**புதுச்சேரி மக்கள் காங்கிரசு** (*Puducherry Makkal Congress*) அல்லது பாண்டிச்சேரி மக்கள் காங்கிரசு என்பது இந்திய ஒன்றியப் பிரதேசமான புதுச்சேரியில் (முன்பு பாண்டிச்சேரி) செயல்பட்ட ஓர் அரசியல் கட்சி. தமிழ் மாநில காங்கிரசின் பிளவுபட்ட குழுவாக இக்கட்சி உருவாக்கப்பட்டது. புதுச்சேரி மக்கள் காங்கிரசின் அபார் ஏழுமலை ஆவார். 2001 புதுச்சேரி சட்டப்பேரவைத் தேர்தலில், இக்கட்சி நான்கு தொகுதிகளில் வென்றது. 2001 வரை, புதுச்சேரி மக்கள் காங்கிரசு தேசிய ஜனநாயகக் கூட்டணி ஆதரித்தது. பின்னர் அது இந்திய தேசிய காங்கிரசினை ஆதரிக்கத் தொடங்கியது. ஆகத்து 2002-இல் இக்கட்சி இந்திய தேசிய காங்கிரசுடன் இணைந்தது.

இருப்பினும், 2004 மக்களவைத் தேர்தலுக்கு முன்னதாக புதுச்சேரி மக்களவைத் தொகுதியை பாட்டாளி மக்கள் கட்சி ஜனநாயக முற்போக்குக் கூட்டணி ஒதுக்கிய பின்னர் பி. கண்ணன் காங்கிரசை விட்டு வெளியேறினார்.

2005ஆம் ஆண்டு நிலவரப்படி, புதுச்சேரி முன்னேற்றக் காங்கிரசு என்ற புதிய கட்சியை பி. கண்ணன் உருவாக்கினார்.

## மேலும் காண்க
* இந்திய தேசிய காங்கிரசிலிருந்து பிரிந்த கட்சிகள்

## மேற்கோள்கள்

பகுப்பு:புதுச்சேரி அரசியல் கட்சிகள்
நலத்தேவைகளின் சமபாவனை

**நலத்தேவைகளின் சமபாவனைச் சிந்தனை** (*Principle of equal consideration of interests*) என்பது ஒரு செயல் சரியானதா என்று தீர்மானிக்கும் போது அச்செயலால் பாதிக்கப்படும் அனைத்து நலத்தேவைகளையும் கணக்கில் கொண்டு அந்த நலத்தேவைகளை சமமாக எடைபோட வேண்டும் என்று கூறும் ஒரு தார்மீகக் கோட்பாடாகும். இச்சொல்லாடலானது ஆஸ்திரேலிய தார்மீக மெய்யியல் அறிஞரான பீட்டர் சிங்கரின் 1975-ம் ஆண்டைய புத்தகமான *அனிமல் லிபரேஷன்* ("விலங்கின விடுதலை") என்ற நூலில் முதன்முதலாகப் பயன்படுத்தப்பட்டது. மனிதர்கள் மட்டுமின்றி அனைத்து விலங்கினங்களும் கருத்தில் கொள்ள வேண்டிய நலத்தேவைகளைக் கொண்ட உயிர்கள் தான் என்று தெளிந்த பின்னர், நலத்தேவைகளின் சமபாவனைச் சிந்தனைக் கொள்கையானது நிறவெறி, பாலினவெறி ஆகியவற்றை மட்டுமல்லாது விலங்கினவாதத்தையும் எதிர்க்கிறது என்று சிங்கர் வலியுறுத்துகிறார். ஒரு விலங்கின் நலத்தேவைகளைக் கருத்தில் கொள்ளும்போதெல்லாம் அங்கு தார்மீக ரீதியில் பொருத்தமாக அமைவது அவ்விலங்கின் பகுத்தறியும் திறன் அல்ல எனறும் மாறாக அது அவ்விலங்கின் துன்பத்தை அனுபவிக்கும் திறனேயாகும் என்று ஜெரமி பெந்தாம் வலியுறுத்துகிறார்.

நலத்தேவைகளின் சமபாவனைச் சிந்தனையானது நடுநிலைமை என்னும் பரந்த தத்துவக் கருத்துகளுடன் தொடர்புடையது ஆகும். நடுநிலைமை எனப்படும் பாரபட்சமற்ற தன்மை என்பது, குறிப்பாக நீதிக் கொள்கையில், சமத்துவத்தின் பல பொருட்களைக் குறிக்க வல்லது என்பதும் இங்கு நோக்கத்தக்கது.

## சொல் தோன்றல்
"நலத்தேவைகளின் சமபாவனை" என்ற சொற்றொடர் முதன்முதலில் பீட்டர் சிங்கர் எழுதி 1979-ம் ஆண்டு வெளியிடப்பட்ட *பிராக்டிகல் எத்திக்ஸ்* (நடைமுறை நெறிகள்) என்ற நூலில் தோன்றியது. இது தத்துவ ரீதியாகப் பொருத்தமற்ற தனிநபர் உரிமைகளைக் கருத்தில் கொள்வதைக் காட்டிலும் அந்நபரின் நலத்தேவைகளைக் கருத்தில் கொள்வதே மிகவும் பொருத்தமானது என்ற உரைக்கும் சிந்தனையாகும்.

## விமர்சனம்
மெய்யியல் பேராசிரியை போனி ஸ்டீன்பாக் மற்றும் சட்டப் பேராசிரியர் வில்லியம் பேக்ஸ்டர் ஆகியோர் நலத்தேவைகளைச் சமமாக பாவிக்கும் கருத்தை நிராகரிக்கின்றனர். "நலத்தேவைகளின் சமபாவனை" என்ற சொல்லை அவர்கள் மறுக்கவில்லை என்றாலும் மாறாக தனிநபர்களுக்கு வழங்கப்படும் உரிமைகள் எப்போதும் தன்னிச்சையானதாகவே இருந்து வந்துள்ளன என்பது மட்டுமல்ல, அவை அவ்வாறே இருக்க வேண்டும் என்று வாதிடுகின்றனர்.

## இவற்றையும் காண்க
* நடுநிலைமை
* பயனெறிமுறைக் கோட்பாடு
* தார்மீக வட்ட விரிவாக்கம்
* திறன்மிகு ஒப்புரவாண்மை

## மேற்கோள் தரவுகள்

பகுப்பு:பயனெறிமுறைக் கோட்பாடு
பகுப்பு:திறன்மிகு ஒப்புரவாண்மை
பகுப்பு:மெய்யியல்
பகுப்பு:நடத்தையியல்
பகுப்பு:மெய்யியல் கோட்பாடுகள்
தமிழக மக்களவை உறுப்பினர்கள், பதினெட்டாவது மக்களவை

பதினெட்டாவது மக்களவை 2024-ஆம் ஆண்டில் தொடங்குகிறது. மக்களவை கலைக்கப்படாத வரையில், இது 2029-ஆம் ஆண்டு வரை செயல்படும். தமிழ்நாடு மாநிலத்திலிருக்கும் 39 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

## [[தமிழ்நாடு]]

## இவற்றையும் பார்க்க
* மக்களவை

## மேற்கோள்கள்

பகுப்பு:இந்திய மக்களவை